Nagu eelnevalt mainisin, on Dilma Töölisparteist ja Lula järglane. Poliitiliselt ei ole ta nii kogenud kui Serra ja seda fakti opositsioon ka enda kasuks pöörata püüab. Dilma on majandusteadlase haridusega, ta on mitmetes väiksemates osariigivalitsustes energiaminister olnud. Esimest korda sattus ta föderaalvalitsusse Lula ajal Energiaministeeriumit koordineerima ja pärast juba presidendikabinetti juhtima, seega oli ta  Lula parem käsi. Samuti koordineeris ta peamisi infrastruktuuriprogramme Lula teise mandaadi ajal. Nii et juhtimiskogemust tal on.